ஜாரெட் லெடோ

ஜாரெட் லெடோ () (பிறப்பு: டிசம்பர் 26, 1971) என்பவர் அமெரிக்க நாட்டு நடிகர் மற்றும் இசைக்கலைஞர் ஆவார். இவர் 1992  ஆம் ஆண்டு முதல் பலவிதமான வேடங்களில் நடிக்கும் முறைக்காக அறியப்பட்டவர், அதற்காக அகாதமி விருது, ஸ்க்ரீன் ஆக்டர்ஸ் கில்ட் விருது, கோல்டன் குளோப் விருது மற்றும் விமர்சகர்களின் சாய்ஸ் மூவி விருது உட்பட மூன்று தசாப்தங்களுக்கும் மேலாக நீடித்து பல பாராட்டுகளைப் பெற்றார். அத்துடன் ராக் இசைக்குழுவான தேர்ட்டி செகண்ட்ஸ் டு மார்ஸ் என்ற குழுவில் உறுப்பினராகவும் மிகவும் அறியப்படுகிறார்.

இவர் 1994 ஆம் ஆண்டு மை சோ-கால்ட் லைஃப் என்ற தொலைக்காட்சி தொடரின் மூலம் தனது திரைத்துறை வாழ்க்கையைத் தொடங்கிய பிறகு, 1995 இல் லெட்டோ ஹவ் டு மேக் அன் அமெரிக்கன் க்வில்ட் என்ற  திரைப்படத்தில் அறிமுகமானார் அதை தொடர்ந்து 1997 இல் ப்ரீஃபோன்டைன்  என்ற படத்தில் அவரது நடிப்பிற்காக விமர்சன கவனத்தைப் பெற்றார். 1998 இல் த தின் ரெட் லைன், ஃபைட் கிளப் (1999), கேர்ள், இண்டரப்டட் (1999) மற்றும் அமெரிக்கன் சைக்கோ (2000) ஆகிய படங்களில் துணை வேடங்களில் நடித்த பிறகு, 2000 இல் ரெக்விம் ஃபார் எ ட்ரீம் என்ற படத்தில் அவரது முக்கிய பாத்திரத்திற்காக பரவலான பாராட்டுகளைப் பெற்றார். பின்னர் அவர் இசையில் அதிக கவனம் செலுத்தத் தொடங்கினார். அதை தொடர்ந்து பேனிக் ரூம் (2002), அலெக்சாண்டர் (2004), லார்ட் ஆஃப் வார் (2005) மற்றும் மிஸ்டர் நோபடி (2009), டல்லாஸ் பையர்ஸ் கிளப் (2013), சூசைட் ஸ்க்வாட் (2016), பிளேட் ரன்னர் 2049 (2017), தி லிட்டில் திங்ஸ் (2021), ஹவுஸ் ஆஃப் குஸ்ஸி (2021) மற்றும் மோர்பியசு (2022) போன்ற பல  திரைப்படங்களில் நடித்துள்ளார். 2013 இல் டல்லாஸ் பையர்ஸ் கிளப் என்ற படத்தில் நடித்ததற்காக சிறந்த துணை நடிகருக்கான அகாடமி விருதைப் பெற்றார்.

மேற்கோள்கள்

வெளி இணைப்புகள் 
 

1971 பிறப்புகள்
வாழும் நபர்கள்
ஆங்கிலத் திரைப்பட நடிகர்கள்
பாடகர்கள்-பாடலாசிரியர்கள்
இசை ஆய்வாளர்கள்
அமெரிக்கத் தொழிலதிபர்கள்
அமெரிக்க சுற்றுச்சூழல் செயற்பாட்டாளர்கள்
அமெரிக்கத் திரைப்படத் தயாரிப்பாளர்கள்
சிறந்த துணை நடிகருக்கான அகாதமி விருதை வென்றவர்கள்
அமெரிக்கத் திரைப்பட இயக்குநர்கள்
அமெரிக்க ஆண் தொலைக்காட்சி நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
மீநாயகன் திரைப்பட நடிகர்கள்